१५ अगस्त १९४७ को अंग्रेजों की दासता से मुक्ति के बाद भारत के राष्ट्र नायकों ने जनतंत्र का मार्ग चुना, जिसका तात्पर्य था जनता की सरकार, जनता द्वारा, जनता के लिए. विचार अच्छा था भारत का जनमानस यह सोच कर अभिभूत था कि अब भारत में उसकी अपनी सरकार होगी, चोर उचक्कों से उसकी रक्षा होगी, अब उसे लूटा नहीं जाएगा, उसे भर पेट भोजन, तन ढकने को वस्त्र और सिर छुपाने के लिए एक छत होगी. उसकी बहन बेटियों की इज्जत, जो अंग्रेजों के राज्य में सुरक्षित नहीं थी अब सुरक्षित होगी. बस यही छोटी छोटी सी इक्षाएं थीं और इन्ही इक्षाओं को पूरा करने के लिए उसने बलिदान दिए थे. लेकिन स्वतंत्रता के तत्काल बाद पता लगा वे सब सपने थे, देश गोरे साहबों के हाथ से निकल कर काले साहबों का गुलाम हो गया था, भारत के जन का बलिदान व्यर्थ चला गया था, वह ठगा गया था. इस स्वतंत्र भारत में जन और तंत्र अलग अलग रहा, आजादी के प्रारम्भ के दिनों में सत्ता की डोर जिस दल के हाथ में थी उसका नाम भी कांग्रेस था, वही कांग्रेस जिसने भारत की स्वतंत्रता और उसके विघटन में बहुत बड़ी भूमिका निभाई थी, स्वतंत्रता के पश्चात गांधीजी ने कहा था अब कांग्रेस को समाप्त कर देना चाहिए, और भारत पर शाषन करने के लिए नए दल का गठन किया जाना चाहिए, लेकिन गांधी के अनुयायिओं को यह परामर्श उचित नहीं लगा, क्योंकि कांग्रेस से सामान्य जन के भावनात्मक लगाव का दोहन कर, तत्कालीन प्रधानमन्त्री निरापद शाषन करना चाहते थे, और उन्होंने किया भी. उसी समय से भारत के शाषक जन से दूर होते चले गए और लोगों का जनतंत्र में कोई उत्साह नहीं रहा इसी लिए उस समय मतदान प्रतिशत ५०% से काफी कम रहता था और मात्र २०% मत पाने वाला दल सरकार बना लेता था जो भारत के ८०% को स्वीकार्य नहीं होती थी, जनता की नजरों में नेताओं का सम्मान गिरता चला गया, उनके लिए कोई भी भद्दी से भद्दी गाली भी छोटी लगने लगी, नेता जनता से दूर होते चले गए, क्योंकि वे जनता के प्रतिनिधि थे ही नहीं, वे तो अंग्रेजों की जगह नए ठग और लुटेरे थे, जनता की समस्याएं दासता के दिनों से भी अधिक दुष्वार हो गईं थी, और नेता लूट खसोट में मस्त थे. जन की इन नेताओं के प्रति नफरत बढ़ती चली जा रही थी, इसका प्रमाण है, जब १९७७ में श्रीमती गांधी ने आपातकाल लगा कर सभी नेताओं को जेलों में ठूंस दिया था, तो आक्रोशित होने के स्थान पर जनता संतुष्ट थी; यदि लोगों की जबरदस्ती नसबंदी नहीं की गई होती तो इन जेल में बंद नेताओं के जीवन की परवाह किये बगैर जनता दोबारा श्रीमती गांधी को ही चुनती; क्योंकि अब ५४३ लुटेरों के स्थान पर एक ही लुटेरा बचा था, यह एक कडवा सच है. इसी प्रकार जब संसद भवन पर आतंकी हमला हुआ था तो भारत का जन जन आक्रोशित था, भारत की अस्मिता पर हुए इस आक्रमण पर, लेकिन शायद बहुत कम लोग रहे होंगे जो नेताओं की सुरक्षा को लेकर चिंतित हुए होंगे.